****

**GLAVNI GRAD – PODGORICA**

NACRT

odlukA o IZMJENAMA I DOPUNAMA

ODLUKE O KRITERIJUMIMA , NAČINU I

POSTUPKU RASPODJELE SREDSTAVA ZA

PODRŠKU PREDUZETNIŠTVU

Na osnovu člana 27 stav 1 tačka 6 Zakona o lokalnoj samoupravi ("Službeni list CG", br. 2/18, 34/19, 38/20, 50/22 i 84/22) i člana 24 stav 1 tačka 6 Statuta Glavnog grada ("Službeni list CG - opštinski propisi", broj 8/19, 20/21 i 49/22), Skupština Glavnog grada - Podgorice, na sjednici održanoj \_\_\_\_\_\_\_godine, donijela je

**O D L U K U**

**o izmjenama i dopunama Odluke o kriterijumima, načinu i postupku raspodjele sredstava za podršku preduzetništvu**

**Član 1**

U Odluci o kriterijumima, načinu i postupku raspodjele sredstava za podršku preduzetništvu (“Službeni list CG” – opštinski propisi, br. 14/21) poslije člana 1 dodaje se novi član 1a, koji glasi:

“Izrazi upotrijebljeni u ovoj Odluci za fizička lica u muškom rodu podrzumijevaju iste izraze u ženskom rodu”.

**Član 2**

U članu 3 stav 1 poslije riječi “Komisija” dodaju se riječi: “za raspodjelu (u daljem tekstu:Komisija za raspodjelu)”.

U stavu 2 istog člana tačka 2 mijenja se i glasi:

“Podstiče održivi razvoj i prerađivačku industriju”.

U članu 3 stav 2 tačke 3 i 4 brišu se, a tačke 5, 6, 7 i 8 postaju tačke 3, 4, 5, 6.

**Član 3**

U članu 4 stav 2 broj “30“zamjenjuje se brojem “20” .

**Član 4**

U članu 5 stav 3 tačka 5 briše se, a tačka 6 postaje tačka 5 .

U istom članu stav 5 mijenja se i glasi: “ Članovi Komisije su: dva člana predstavnici Glavnog grada, jedan član akademske i jedan član poslovne zajednice”.

U istom članu stav 6 briše se, a stav 7 mijenja se i glasi: ”Ovlašćeni subjekti za predlaganje članova Komisije su služba gradonačelnika i starješina organa/službe Glavnog grada, u zavisnosti od oblasti za koju je konkurs raspisan”.

**Član 5**

U članu 5 u stavu 1, 2, 3, 4, 5, 7, 8, 9,10, članu 6 stav 1 tačka 1, članu 7 stav 1 i tačke 1 i 2, članu 8 stav 1, 2, 3, članu 9, stav 1, 2 i 3, članu 12 stav 2, 4 i 5, članu 13 stav 1, članu 14, članu 16 stav 1, 2 i 3, članu 18 stav 1 i 3, članu 19 stav 1, 2, 3 i 4, članu 20 stav 1 i 2, članu 21 stav 2, članu 22 stav 1 tačka 3 i članu 24 stav 2, poslije riječi “Komisija” dodaju se riječi “za raspodjelu”.

**Član 6**

U članu 11 stav 1, tačka 1 briše se.

Tačke 2, 3, 4 i 5 postaju tačke 1, 2, 3 i 4.

**Član 7**

U članu 12 u stavu 1 broj “30” zamjenjuje se brojem “20”.

U istom članu u stavu 3 dodaje se tačka 1 koja glasi:”- prijavu (Obrazac1)”, a tačka 1 postaje tačka 2, mijenja se i glasi :”- izrađen biznis plan (Obrazac 2)-štampana i elektronska verzija biznis plana na USB”. Tačka 2 briše se.

U istom članu u stavu 4 tačka 1 mijenja se i glasi:”- prijavu (Obrazac1)”. Tačka 3, mijenja se i glasi:”- izrađen biznis plan (Obrazac 2)-štampana i elektronska verzija biznis plana na USB”.

U istom članu u stavu 4 dodaje se tačka 12 i glasi:”- ”Potvrda iz Centralne banke Crne Gore da privrednom subjektu nijesu blokirani računi ( ne starija od 30 dana )”.

**Član 8**

U članu 17 stav 2 broj “10%” zamjenjuje se brojem “50%”.

**Član 9**

U članu 24 stav 5 mijenja se i glasi: “Realizaciju zaključenog ugovora prati Komisija za monitoring (u daljem tekstu:Komisija za monitoring)”.

**Član 10**

U članu 25 stav 5 mijenja se i glasi:” Praćenje realizacije biznis planova vrši Komisija za monitoring**”.**

**Član 11**

Poslije člana 25 dodaje se novi član 25a koji glasi:

“Članovi Odluke 6, 7, 8 i 9, koji regulišu prestanak mandata Komisije za raspodjelu adekvatno se primjenjuju i na Komisiju za monitoring.”

**Član 12**

Član 26 mijenja se i glasi:

“Učesnik kome su dodijeljena sredstva dužan je da Komisiji za raspodjelu i Komisiji za monitoring podnese izvještaj o realizaciji biznis plana sa finansijskim izvještajima .

Izvještaj iz stava 1 ovog člana podnosi se u roku od godinu dana od dana zakjlučivanja ugovora.

**Član 13**

U članu 27 riječi “Komisija može” zamjenjuju se riječima:

“Komisija za raspodjelu i Komisija za monitoring mogu”.

**Član 14**

U članu 28 stav 1 mijenja se i glasi:

“Komisija za monitoring objedinjeni izvještaj o podržanim biznis planovima, iznosu dodijeljenih sredstava, realizovanim projektima i njihovim efektima podnosi gradonačelniku.”

**Član 15**

Član 29 mijenja se i glasi:

“Komisiji za raspodjelu i Komisiji za monitoring pripada naknada za rad.

Visinu naknade utvrđuje gradonačelnik Glavnog grada posebnim aktom polazeći od obima i složenosti posla koji su komisije obavile”.

**Član 16**

Ova odluka stupa na snagu osmog dana od dana objavljivanja u “Službenom listu Crne Gore- opštinski propisi.”

**Broj:02- 016/24-**

**Podgorica, 2024. godine**

**Skupština Glavnog Grada- Podgorice**

**Predsjednica,**

**dr Jelena Borovinić Bojović, s.r.**

**Obrazloženje**

**PRAVNI OSNOV** za donošenje Odluke o kriterijumima, načinu i postupku raspojdele sredstava za podršku preduzetništvu sadržan je u odredbi člana 27 stav 1 tačka 6 Zakona o lokalnoj samoupravi (“Službeni list CG”, br. 2/18, 34/19, 38/20, 50/22 i 84/22) je propisano da opština, u skladu sa zakonom i drugim propisima uređuje i obezbjeđuje uslove za razvoj preduzetništva i člana 24 stav 1 tačka 6 Statuta Glavnog grada (“Službeni list CG -opštinski propisi”, br.8/19, 20//21 i 49/22) kojim je propisano da Glavni grad u skladu sa zakonom i drugim propisima uređuje i obezbjeđuje uslove za razvoj preduzetništva.

**RAZLOZI ZA DONOŠENJE** Odluka o kriterijumima, načinu i postupku raspodjele sredstava za podršku preduzetništvu donijeta je 2021. godine, sa ciljem da se kroz pružanje podrške preduzetničkom potencijalu, stvaraju uslovi da preduzetnici daju puni doprinos razvoju privrede i društva, posebno u Glavnom gradu. Međutim, praktična primjena navedene odluke pokazala je neke manjkavosti u sprovođenju propisanog postupka raspodjele sredstava, koje utiču na efikasnost sprovođenja istog. Potreba kontinuiranog praćenja realizacije dodijeljenih sredstava zahtijevala je formiranje posebne komisije za monitoring, te je i u tom smislu odluku trebalo dopuniti.

**OBRAZLOŽENJE POJEDINIH ODREDBI:**

Odredbom člana 1 dodat je član1a kojim je utvrdjen princip rodne ravnopravnosti po pitanju izraza koji su u ovoj odluci upotrijebljeni za fizička lica u muškom rodu, u skladu sa članom 11 Zakona o rodnoj ravnopravnosti.

Članom 2 dopunjen je naziv Komisije, tako da isti glasi: “Komisija za raspodjelu”. Istim članom promijenjena je i tačka 2 tako da glasi: “Podstiče održivi razvoj i prerađivačku industriju”.

Takođe u stavu 2 brisane su tačke 3 i 4, a tačke 5, 6, 7 i 8 postale su tačke 3, 4, 5 i 6.

Članom 3 broj 30 zamijenjen je brojem 20 na koji način se precizira rok za trajanje raspisanog konkursa.

Članom 4 su u članu 5 stav 3, tačka 5 i stav 6 istog člana brisani, a promijenjeni stav 5 i 7.

Članom 5 su precizirani članovi, stavovi i tačke Odluke u kojima poslije riječi “Komisija” dodaju riječi “za raspodjelu”.

Članom 6 brisana je tačka 1 stava 1 člana 11, a tačke 2, 3, 4 i 5 postale su tačke 1, 2, 3 i 4.

Članom 7 promijenjen je stav 1 člana 12, na način što se prijava na Konkurs za biznis plan podnosi u roku od 20 dana. Takođe su u istom članu u stavu 3 i 4 dodate tačke, a brisana je tačka 2 važeće Odluke.

Članom 8 u članu 17 stav 2 broj “10%” zamijenjen je brojem “50%”.

Članom 9 promijenjen je stav 5 člana 24 kojim je utvrđeno da realizaciju zaključenog Ugovora prati Komisija za monitoring.

Članom 10 promijenjen je član 25 stav 5, kojim se utvrđuje da praćenje realizacije biznis planova vrši Komisija za monitoring**.**

Članom 11 dodat je član 25a, kojim se utvrđuje da se članovi Odluke 6, 7, 8 i 9 koji regulišu prestanak mandata Komisije za raspodjelu adekvatno primjenjuje i na Komisiju za monitoring.

Članom 12 promijenjen je član 26 Odluke tako što je utvrđena obaveza učesniku kome su dodijeljena sredstva da Komisiji za raspodjelu i Komisiji za monitoring podnosi izvještaj o realizaciji Biznis plana sa finansijskim izvještajima, i to u roku od godinu dana od dana zaključivanja ugovora.

Članom 13 riječi „Komisija može“ zamijenjena je riječima „Komisija za raspodjelu i Komisija za monitoring mogu“.

Članom 14 promijenjen je stav 1 člana 28 na način što se utvrđuje da objedinjeni izvještaj o podržanim biznis planovima, iznosu dodijeljenih sredstava, realizovanim projektima i njihovim efektima, sačinjava Komisija za monitoring i podnosi gradonačelniku.

Članom 15 promijenjen je član 29, tako što je utvrđeno da naknada za rad pripada Komisiji za raspodjelu i Komisiji za monitoring, koju utvrđuje gradonačelnik Glavnog grada posebnim aktom.

Članom 16 utvrđeno je da Odluka stupa na snagu 8 dana od dana objavljivanja u Službenom listu CG – opštinski propisi.